Име села се везује за Априлски устанак, национални бугарски устанак из 1878. године. Вођа устанка, Боримечката, био је житељ овог села у којем је било средиште устанка. Да ли је неки Исаков у њему учествовао није познато. У селу се налази Историјски музеј, црква св. Николаја и куће значајних становника села: Червенаковљева, Павурџијевљева, Козинаровљева и друге. У њему је рођен Христо Данов, оснивач прве бугарске штампарије. На 1,5 -{km}- од села се налази историјски локалитет Зли Дол, где се налази ауто-комплекс Удружења бугарских возача, који укључује 15 кућерака са око 60 лежајева, ресторан, бар, дечје игралиште, терене за тенис, кошарку и одбојку, као и ергелу и ауто-парк. Клисура је почетна тачка многих активности националног парка „Средњи Балкан“ и рекреативних рута до врхова Вежен на Балкану и Богдан на Средњој гори.